# விக்கிப்பீடியா:ஆலமரத்தடி (தொழினுட்பம்)/தொகுப்பு09

## கலைச்சொல் / பிராந்திய மொழிமாற்றி

அறிவியல் கட்டுரைகளை எழுதும் போது, இந்த சிக்கலுக்கு அடிக்கடி முகம் கொடுப்பதால் வினவுகிறேன். அறிவியல் கலைச்சொற்கள், இலங்கை, தமிழகம் ஆகிய இரண்டு இடங்களிலும் வேறுவேறானவை. அவற்றில் எது சரி, எது பொருத்தம் என்றெல்லாம் ஆய்வில் இறங்குவது உடனடியாக சாத்தியமான அல்லது அவசியமான ஒன்றல்ல. (மலேசியா, சிங்கை போன்ற நாடுகளின் தமிழ்வழிக் கல்வி பற்றி சரியாகத் தெரியாது.)  
எனவே, சொல்லவருவதை எளிமைப்படுத்த, இரு வழக்குக் கலைச்சொற்களையும் சேர்த்தோ, புதிதாக கலைச்சொல்லொன்று உருவாக்கியோ, அல்லது நேரடி ஆங்கிலப்பதங்களைக் குறிப்பிட்டோ தான், அறிவியல் கட்டுரைகளை தமிழில் எழுதவேண்டி இருக்கிறது. ஆனால், இப்படி எழுதும் போது மொழிநடை கடினமாவதால், குறித்த கட்டுரைகளைத் தேடிப் படிக்கும் எந்த மாணவனும் சோர்ந்துவிடும் சிக்கல் இருக்கிறது.  
தகவல் தொழிநுட்பத்தில் அவ்வளவு பரிச்சயமற்றவன் என்ற வகையில், குறிப்பாக மென்பொருள் துறை வல்லுநர்களை வினவுகிறேன். இரண்டு வெவ்வேறு வழக்கில் (தமிழகம்/இலங்கை) கற்கும் மாணவர்கள், ஒரு குறித்த கட்டுரையை, இருவிதமாகப் படிப்பதற்கேற்ற வகையில் மாற்றுகின்ற நிரல் ஒன்று எழுதுவதற்கு வாய்ப்புகள் இருக்கிறதா? அவ்வாறு நிரல் எழுத முடிந்தால், குறித்த விக்கிப்பக்கம் ஒன்றில் அக்கட்டளையை இணைத்து, இரு மொழிவழக்குகளிலும் வேறுபடும் கலைச்சொற்களை மாத்திரம் உள்ளிட்டு, மாணவர், தான் கற்கும் மொழிவழக்கிலேயே அப்பக்கத்தைப் படிக்க முடியும். ஐயமின்றி, தமிழ் விக்கிப்பயனரின் எண்ணிக்கையும் அதனால் கூடும்.  
இப்படி ஒரு நிரல் எழுதுவதன் நடைமுறைச்சாத்தியத்தை வல்லுநர்கள் பரிசீலிக்குமாறு தயவுடன் கேட்டுக்கொள்கிறேன். --அஞ்சனன்.வி (பேச்சு) 15:00, 26 மார்ச் 2018 (UTC)
:நுட்பரீதியாகச் சாத்தியமே. இந்தி விக்கியில் இருவகையான எண் வடிவங்களை இவ்வாறு மாற்றிக் கொள்ளும் வசதியுள்ளது. ஆனால் வேறு இரு சிக்கல்கள் உள்ளன. ஒன்று, வேண்டிய இருபிராந்தியக் கலைச்சொற்களின் பட்டியல்களை எப்படி உருவாக்குவது? இது தமிழுக்குத் தேவையாக என விக்கிச் சமூகம் முடிவு செய்யவேண்டும் -நீச்சல்காரன் (பேச்சு)  
::கருத்துக்கு நன்றி நீச்சல்காரன். இல்லை. நான் கேட்பது, கட்டுரையை எழுதும் போதே ஒரு விக்கிப்பீடியர் தானறிந்த பிராந்திய வழக்கில் எழுத, மற்றைய வழக்கை அறிந்த விக்கிப்பீடியர் பின்பு, பொருத்தமான இடங்களில் மட்டும் கலைச்சொற்களை உள்ளிட்டுத் தொகுக்கும்படியான ஒரு நிரல். அவ்வாறு தொகுத்த கட்டுரைகளில் மட்டும் மொழிமாற்றி விசை தென்படவேண்டும். இப்படி ஒரு நிரல் எழுதுவது சாத்தியமா? ஏனைய துறைகளில் கட்டுரையொன்றை எழுதியபின் ஏற்படும் மனநிறைவு, அறிவியல் கட்டுரைகளை எழுதி முடித்தபின்னர் (தனிப்பட்ட ரீதியில்) கிடைப்பதில்லை. ஆனால், அறிவியல் கட்டுரைகளின் எண்ணிக்கை அதிகம் - தமிழுக்கும் இன்றியமையாதவை என்பதாலேயே கேட்கிறேன். இந்நிரல் எழுதுவது சாத்தியமா, அதன் வெளியீட்டுப் பயனை விட உள்ளீட்டு முயற்சியும் செலவும் அதிகமா என்பதையெல்லாம் சிந்தித்து, விக்கிச்சமூகம் எடுக்கும் எம்முடிவுக்கும் நான் கட்டுப்படுகிறேன். --அஞ்சனன்.வி (பேச்சு) 16:49, 26 மார்ச் 2018 (UTC)  
:::வேண்டிய ஒரு சில கட்டுரைகளில் மட்டும் காட்டும்வாறு அமைப்பதுக் குறித்து முயன்றால் செய்யலாம். ஆனால் அதற்கான முயற்சியையும் உங்கள் கோரிக்கைக்கான பயனையும் ஒப்பிட்டுப் பார்த்தால் நிரலாக்கம் ஏற்புடையதாக இல்லை. அதற்கு மாற்று வழிகளில் முயலலாம். ஒரே கட்டுரையில் அனைத்து வழக்கையும் இட்டு அறிமுகம் செய்து எழுதலாம். -நீச்சல்காரன் (பேச்சு) 15:09, 27 மார்ச் 2018 (UTC)  
::::ஆம். தற்போது அப்படித்தான் கட்டுரைகளை எழுதிவருகிறேன். ஆனால் அறிவியல் கற்கும் மாணவர்களுக்கு அந்த மொழிநடை சிரமமாக இருக்கும் என்பதாலேயே இதற்கு சாத்தியம் இருக்கிறதா என வினவினேன். மாற்றுவழிகளைப் பார்க்கலாம். மிக்க நன்றி. --அஞ்சனன்.வி (பேச்சு) 18:42, 27 மார்ச் 2018 (UTC)